คือหนูประจำเดือนมาเดือนเว้นเดือนหรือบางเดือนคือรอบเดือนนานมากค่ะ เป็นตั้งแต่อายุ16-17ตอนนี้20แล้วก็ยังเป็นอยู่ค่ะ แบบนี้ผิดปกติไหมคะหรือทำยังไงให้มันมาปกติคะ แต่พอมาก็มา7วันแล้วก็หายไป40-50วันค่ะ
สวัสดีค่ะ ประจำเดือนที่มาไม่สม่ำเสมอ ไม่ได้มาทุกรอบเดือน ห่างกัน 22-35 วันดังที่กล่าวมานั้น อาจจะมีสาเหตุได้หลายอย่างเช่น มีถุงน้ำหลายใบในรังไข่ ฮอร์โมนจากรังไข่ไม่สมดุลมักพบในช่วง 1-2 ปีแรกที่เริ่มมีประจำเดือน การมีพังผืดมดลูก ผนังมดลูกบาง มีโรคไทรอยด์ทำงานผิดปกติ น้ำหนักตัวมากหรือน้อยผิดปกติ เป็นต้นควรจดวันและระยะเวลาที่มีประจำเดือนไว้อย่างละเอียด เพื่อนำไปปรึกษาสูตินรีแพทย์ โดยแพทย์จะซักประวัติ ตรวจร่างกาย และอาจทำอัลตราซาวน์หน้าท้องเพิ่มเติมให้ได้การวินิจฉัยที่แน่ชัดต่อไปค่ะ การรักษาขึ้นกับสาเหตุ หากเป็นเรื่องถุงน้ำรังไข่หรือฮอร์โมนจากรังไข่ไม่สมดุลอาจมีการให้ยาปรับฮอร์โมนในระยะสั้นใช้ภายใต้การดูแลของแพทย์ ในขณะนี้ยังไม่ซื้อยาปรับฮอร์โมนใดๆมาใช้เอง